दो रूसी शहरों पर कब्जा, मॉस्को के करीब पहुंचे; लोगों ने लड़ाकों के साथ सेल्फी ली
Russia Ukraine War Update - Controversy and Story of Wagner Group in Russia - Exploring the Political Intrigue and Compromises. रूस की प्राइवेट आर्मी वैनगर ग्रुप ने बगावत की घोषणा के 24 घंटे में ही अपने कदम पीछे खींच लिए हैं। आर्मी के मालिक येवगेनी प्रिगोजिन ने अपने लड़ाकों को यूक्रेन के कैंप्स में लौटने का आदेश दे दिया है
रूस की प्राइवेट आर्मी वैगनर ग्रुप ने बगावत की घोषणा के 24 घंटे में ही अपने कदम पीछे खींच लिए हैं। न्यूयॉर्क टाइम्स के मुताबिक आर्मी के मालिक येवगेनी प्रिगोजिन ने अपने लड़ाकों को यूक्रेन के कैंप्स में लौटने का आदेश दे दिया है। प्रिगोजिन ने कहा कि उन्होंने खून-खराबे से बचने के लिए ये फैसला लिया। विद्रोह खत्म करने में बेलारूस ने मुख्य भूमिका निभाई है।
दरअसल, बेलारूस के राष्ट्रपति अलेक्जेंडर लुकाशेंको 20 साल से प्रिगोजिन को जानते हैं। रॉयटर्स के मुताबिक, विद्रोह शुरू होने के बाद दोनों के बीच लंबी बातचीत हुई। इसके बाद ही प्रिगोजिन ने बयान जारी कर मॉस्को की तरफ जाने का प्लान बदल दिया। उन्होंने कहा- हमारे लड़ाके राजधानी से सिर्फ 200 किमी दूर थे। हमने इस दौरान एक बूंद खून भी नहीं बहाया।
पहली तस्वीर मॉस्को की तरफ बढ़ रहे वैगनर लड़ाकों के लौटने की...
वैगनर ने रूस के दो शहरों पर कब्जा कर लिया था
इससे पहले शुक्रवार देर रात रूसी सीमा में दाखिल होने के बाद वैगनर आर्मी ने रोस्तोव शहर और मिलिट्री हेडक्वार्टर पर कब्जा कर लिया था। प्रिगोजिन ने तब कहा था- हम मरने से नहीं डरते। उन्होंने दावा किया था वैगनर लड़ाकों ने रूसी सेना के कई हेलिकॉप्टर्स को मार गिराया था। RT के मुताबिक, प्रिगोजिन ने रूस के रक्षा मंत्री को रोस्तोव आकर उनसे मिलने के लिए कहा था।
वैगनर की बगावत के बाद रूस के राष्ट्रपति पुतिन ने देश की जनता को संबोधित किया था। उन्होंने वैगनर और प्रिगोजिन को गद्दार बताया था। पुतिन ने कहा था- वैगनर ने हमारी पीठ में छुरा घोंपा है। हमारे साथ विश्वासघात हुआ है। जो कोई भी विद्रोह करेगा उसे दंडित किया जाएगा।
अब 20 तस्वीरों में देखें वैगनर आर्मी का रूस के खिलाफ विद्रोह और 24 घंटे में यूक्रेन वापसी...
ये खबर भी पढ़ें...
वैगनर आर्मी का रूस के खिलाफ विद्रोह खत्म: बेलारूस के राष्ट्रपति ने समझौता कराया; रूस छोड़ेंगे चीफ प्रिगोजिन
रूस में गृहयुद्ध और तख्तापलट का खतरा टल गया है। राष्ट्रपति व्लादिमीर पुतिन के खिलाफ बगावत करने वाली प्राइवेट आर्मी वैगनर के प्रमुख येवगेनी वी प्रिगोजिन ने अपने लड़ाकों को वापस लौटने का आदेश दिया है। अब यह प्राइवेट आर्मी अपने कैंपों की ओर लौट रही है। प्रिगोजिन भी रूस छोड़कर बेलारूस जाएंगे। पूरी खबर पढ़ें...
रूस और प्राइवेट आर्मी वैगनर के विवाद की टाइमलाइन: 5 महीने में यूक्रेन के 2 शहर जीते, ट्रेनिंग कैंप पर हमले के बाद रिश्ते बिगड़े
​​​​24 जून को रूस ने अपनी ही प्राइवेट मिलिट्री वैगनर पर तख्तापलट की कोशिश करने के आरोप लगाए। इसके बाद मॉस्को को हाई अलर्ट पर रखा गया और वहां तक पहुंचने वाले M-4 मोटर वे को ब्लॉक कर दिया गया। रूस की सिक्योरिटी सर्विस FSB ने बताया है कि प्राइवेट आर्मी के माालिक येवगेनी प्रिगोजिन पर रूस के खिलाफ विद्रोह का मामला दर्ज कर लिया गया है। पूरी खबर पढ़ें...